Aedes aegypti

Aedes aegypti (sinónimo Stegomyia aegypti), mihor konosí komo sangura di dengue, ta un insekto ku dos ala di e famia di sangura (Culicidae).J.F. Reinert et al. (2004) Phylogeny and classification of Aedini (Diptera: Culicidae), based on morphological characters of all life stages. Zool J Linn Soc 142:289-368 E espesie ta aparese den zonanan tropikal i suptropikal manera e.o paisnan Latino Amerikano i di Karibe, inkluyendo e Islanan ABC. E ta transportadó di entre otro dengue, keintura hel, i e virus chikungunya i zika.

E sangura aki ta midi entre 4-7 mm di largu, ta di koló skur i ta wòrdu karakterisá pa
su pianan ku strepi blanku. E sangura ta alimenta su mes door di sanger i pa haya esaki e ta pika hende i bestia. 

Pa e sangura muhé por pone su webunan e mester di ta bon alimentá i e mester di awa para keto. Diferente na otro tipo di sangura Aedes Aegypti gusta pone su webunan den awa limpi. Na rant
di e awa e sangura ta pone su webunan ku den kurso di algun dia ta transforma den un larva,
despues den un pupa i despues den un sangura adulto. Ful e siklo aki for di webo te ku un sangura
adulto ta dura aproximadamente entre 5-10 dia.Tuma accion pa Preveni, Proteha y Stop Dengue, Awemainta (27 di yüni 2023) 

Category:Insecto